ຈີນ ແລະສິງກະໂປ ຮ່ວມກັບ ຍີ່ປຸ່ນ ແລະ ເກົາຫຼີໃຕ້ ຈຳກັດ ຖ້ຽວບິນ ຈາກໄທ
ຈີນ ແລະສິງກະໂປ ຮ່ວມສົມ​ທົບກັບຍີ່ປຸ່ນ ແລະເກົາຫຼີໃຕ້ ​ເພື່ອຈຳກັດຖ້ຽວບິນ ຈາກໄທ ຍ້ອນຄວາມເປັນຫ່ວງ ກ່ຽວກັບ ເລື້ອງຄວາມປອດໄພ.
ຈີນ ແລະສິງກະໂປ ຮ່ວມສົມທົບກັບຍີ່ປຸ່ນ ແລະເກົາຫຼີໃຕ້ ໃນການ ຈຳກັດຖ້ຽວບິນຂອງສາຍການບິນໄທໃນຂະນະທີ່ປະເທດໄທພວມ ດີ້ນຮົນຊອກຫາຊ່ອງທາງແກ້ໄຂຄວາມເປັນຫ່ວງກັງວົນໃນລະດັບສູງຂອງອົງການໆບິນພົນລະເຮືອນສາກົນຂອງສະຫະປະຊາຊາດ ກ່ຽວກັບເລື້ອງຄວາມປອດໄພດ້ານການບິນໄທນັ້ນ ຜູ້ສື່ຂ່າວວີໂອ ເອ Steve Herman ມີລາຍງານເລື້ອງນີ້ ຈາກບາງກອກ ດັ່ງ ໄພ- ສານ ຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ອົງການໆບິນພົນລະເຮືອນສາກົນ ຫລື ICAO ກ່າວຕໍ່ວີໂອເອວ່າ ການກວດສອບຢ່າງເປັນທາງການກ່ຽວກັບປະເທດໄທ ເປີດເຜີຍ ໃຫ້ເຫັນວ່າ ມີບາງຢ່າງທີ່ໜ້າວິຕົກກັງວົນ ກ່ຽວກັບຄວາມປອດໄພ ຕົ້ນຕໍແລ້ວແມ່ນພົວພັນກັບຂັ້ນຕອນໃນການອອກໃບອະນຸຍາດໃຫ້ຈັດຕັ້ງສາຍການບິນ ນັ້ນແມ່ນພຽງພໍ ທີ່ພາໃຫ້ຫຼາຍໆປະເທດ ເລີ້ມຫ້າມບໍ່ໃຫ້ຖ້ຽວບິນໃໝ່ແລະຖ້ຽວບິນຮັບເໝົາ ຕ່າງໆຈາກໄທ ເຂົ້າໄປໃນປະເທດຂອງຕົນ ທ່ານສົມຊາຍ ພິພຸດວັດ ເອກອະທິບໍດີກົມການບິນພົນລະເຮືອນຂອງໄທກ່າວຕໍ່ວີໂອເອວ່າ ຂໍ້ຂາດຕົກບົກຜ່ອງ ທີ່ພົບເຫັນໃນການກວດສອບ ຂອງອົງການ ICAO ແມ່ນພົວພັນກັບ ບັນຫາຕ່າງໆໃນເລື້ອງລະບຽບການ ບໍ່ແມ່ນບັນຫາເລື້ອງຄວາມປອດໄພ ຂອງສາຍການ ບິນ ທ່ານສົມໃຈ ກ່າວກ່ຽວກັບເລື້ອງນີ້ວ່າ: ແຕ່ແຫຼ່ງຂ່າວທາງດ້ານອຸດສາຫະກຳແຈ້ງວ່າ ຄວາມວິຕົກກັງວົນທີ່ຮ້າຍແຮງສຸດແມ່ນກ່ຽວ ກັບການຂາດຕົກບົກຜ່ອງໃນລະບຽບການເລື້ອງຄວາມປອດໄພສຳຫຼັບສາຍການບິນລາ ຄາຖືກຕ່າງໆຮວມທັງໃບອະນຸຍາດໃນການຈັດຕັ້ງສາຍການບິນແລະການລຳລຽງຂົນສົ່ງ ສິນຄ້າທີ່ເປັນອັນຕະລາຍຕ່າງໆ ນາຍົກລັດຖະມົນນຕີ ປຣະຍຸດ ຈັນໂອຊາ ກ່າວວ່າ ໄທຈຳເປັນຕ້ອງໄດ້ຮັບເອົາຄວາມຮັບ ຜິດຊອບ ໃນການລະເມີດກົດລະບຽບຕ່າງໆແລະແກ້ໄຂບັນຫາດັ່ງກ່າວ ອະດີດຜູ້ບັນຊາການກອງທັບບົກຂອງໄທ ທີ່ເຂົ້າຍຶດອຳນາດໃນການເຮັດລັດຖະປະຫານ ຂອງພວກທະຫານເມື່ອເດືອນກໍລະກົດປີກາຍນີ້ປະກາດວ່າຈະສວຍໃຊ້ມາດຕາ 44 ຂອງ ລັດຖະທຳມະນູນສະບັບຊົ່ວຄາວຂອງປະເທດເພື່ອແກ້ໄຂບັນຫາຕ່າງໆຂອງສາຍການບິນ ໂດຍສານໄທໃຫ້ຖືກຕ້ອງ ມາດຕານີ້ແມ່ນເທົ່າກັບອຳນວຍໃຫ້ພວກຜູ້ນຳທະຫານຂອງໄທສາມາດອອກຄຳສັ່ງໃດໆ ກໍໄດ້ ທີ່ເຫັນວ່າເໝາະສົມ ໂດຍບໍ່ຕ້ອງ ໄດ້ຮັບຄວາມເຫັນດີ ຈາກພະແນກຕຸລາການ ຫລື ພະແນກການອື່ນໆ ມີຄວາມເປັນຫ່ວງຢ້ານວ່າ ຈະມີຫລາຍໆປະເທດເພີ້ມຂຶ້ນຮວມທັງສະຫະລັດຈະເອົາບາດ ກ້າວໃນທຳນອງດຽວກັນນີ້ ໂດຍສະເພາະແລ້ວ ຖ້າອົງການ ICAO ຫາກຫລຸດລະດັບໄທ ລົງຈາກປະເພດທີ 1 ເປັນປະເພດທີ 2 ແຫຼ່ງຂ່າວນຶ່ງຂອງສະຫະລັດ ທີ່ບໍ່ໄດ້ຮັບອະນຸຍາດໃຫ້ກ່າວຢ່າງເປັນທາງການໄດ້ໃຫ້ການ ອະທິບາຍວ່າ ລາຍງານຂອງອົງການ ICAO ຄົງຈະພາໃຫ້ ມີການກວດສອບເບິ່ງ ພາກ ສ່ວນການບິນຂອງໄທ ໂດຍອົງການຄຸ້ມຄອງການບິນຂອງລັດຖະບານກາງສະຫະລັດຫຼື FAA ທ່ານກ່າວວ່າ ຜົນການກວດສອບ ຂອງອົງການ ICAO ເທົ່າກັບ ເປັນການເຕືອນ ກ່ຽວກັບໄພອັນຕະລາຍຢ່າງແທ້ຈິງ ຕໍ່ອົງການຄຸ້ມຄອງການບິນ ຂອງລັດຖະບານກາງສະ ຫະລັດ ເຈົ້າໜ້າທີ່ຂອງລັດຖະບານໄທ ໄດ້ຖິ້ມໂທດໃສ່ພວກນັກການເມືອງ ຂອງລັດຖະບານຊຸດ ກ່ອນ ທີ່ບໍ່ໄດ້ສຸມຄວາມສົນໃຈໃສ່ບັນຫາດັ່ງກ່າວນີ້ ອົງການ ICAO ໄດ້ປະຕິເສດ ບໍ່ຍອມຮັບເອົາແຜນການປັບປຸງ ຂອງກົມການບິນພົນລະ ເຮືອນໄທທີ່ໄດ້ສົ່ງໄປເມື່ອວັນທີ 2 ມີນາຜ່ານມາຊຶ່ງລາຍງານຂ່າວເວົ້າວ່າ ເປັນຍ້ອນທາງ ກົມການບິນຂອງໄທ ໄດ້ສະເໜີທີ່ຈະໃຊ້ເວລາ 2 ປີ ເພື່ອແກ້ໄຂບັນຫານີ້ ປະເທດໄທ ມີ ແຜນການທີ່ຈະຍື່ນຂໍ້ສະເໜີທີ່ດັດແປງໃໝ່ໃນວັນທີ 7 ເມສານີ້ໂດຍໃຫ້ຄຳໝັ້ນສັນຍາວ່າ ຈະແກ້ໄຂບັນຫາຕ່າງໆພາຍໃນເວລາ 8 ເດືອນ ພວກຕຳໜິຕິຕຽນເວົ້າວ່າພາກສ່ວນການບິນພົນລະເຮືອນຂອງໄທໄດ້ຮັບຄວາມເສຍຫາຍ ຈາກການປ່ຽນແປງລັດຖະບານທີ່ມີຂຶ້ນເລື້ອຍໆ ການສໍ້ລາດບັງຫລວງ ການລະເຫຼີງ ແລະ ການບໍລິຫານງານທີ່ໄຮ້ສະມັດຖະພາບ ໃນເວທີສົນທະນາກັນທາງອິນເຕີແນັດຂອງພວກນັກບິນອາຊີບ ບັນດາຄົນງານຮັບໃຊ້ອຸດ ສາຫະກຳນີ້ໄດ້ກ່າວຫາພວກເຈົ້າໜ້າທີ່ກວດກາຂອງລັດຖະບານໄທວ່າຍອມຮັບເອົາການ ຊື້ຈ້າງຈອບອອຍ ດ້ວຍເງິນສົດແລະການອາບອົບນວດ ເພື່ອໃຫ້ເຊັນອະນຸມັດເອກະສານຕ່າງໆ ທ່ານສົມຊາຍ ເອກກະທິບໍດີກົມການບິນພົນລະເຮືອນຂອງໄທກ່າວຕໍ່ວີໂອເອວ່າ ທ່ານຍັງ ບໍ່ທັນເຫັນການກ່າວຫາໃນທຳນອງນີ້ເທື່ອ ຖ້ຽວບິນຕ່າງໆທີ່ບິນຢູ່ແລ້ວໃນເວລານີ້ ຍັງບໍ່ໄດ້ຮັບຜົນກະທົບໃດໆຈາກການກວດສອບ ຂອງອົງການ ICAO ແຕ່ລາຍງານຂ່າວເວົ້າວ່າ ການສູນເສຍຖ້ຽວບິນໃໝ່ແລະຖ້ຽວບິນ ຮັບເໝົາຕ່າງໆໃນລະຫວ່າງເດືອນເມສາຫາພຶດສະພາຊຶ່ງເປັນໄລຍະທີ່ພວກນັກທ່ອງທ່ຽວເດີນທາງໄປໄທຫຼາຍນັ້ນ ແມ່ນຈະກະທົບກະເທືອນຕໍ່ຜູ້ໂດຍສານ ຫລາຍກວ່າ 150,000 ຄົນ ບັນດາຜູ້ບໍລິຫານອົງການນຳທ່ຽວຕ່າງໆເວົ້າວ່າເລື້ອງດັ່ງກ່າວພາໃຫ້ລາຄາການທ່ອງທ່ຽວ ແບບຮັບເໝົາ ຫລື package tours ໃນລະຫວ່າງເທດສະການກຸດສົງການ ເພີ້ມຂຶ້ນເປັນ ເກືອບສອງເທົ່າ ນອກຈາກ ສາຍການບິນແຫ່ງຊາດຂອງໄທ ຄື Thai Airways International ແລ້ວ ຄຳ ເຕືອນກ່ຽວກັບເລື້ອງຄວາມປອດໄພຂອງອົງການ ICAO ຍັງມີຜົນຕໍ່ສາຍການບິນລາຄາ ຖືກ Thai Air Asia X, NokScoot, Orient Thai, Skyview ແລະ Asia Atlantic ນຳ ດ້ວຍ